**Д О Г О В О Р**

**№ ……../ОП-И/…….**

за обществена поръчка с предмет: **„Доставка на офис мебели за нуждите на Министерството на външните работи”, Обособена позиция № 1 „Доставка и монтаж на офис мебели и столове за нуждите на Министерството на външните работи”**

Днес, ..................................... г., в гр. София, между:

**МИНИСТЕРСТВО НА ВЪНШНИТЕ РАБОТИ** – гр. София 1113, ул. „Александър Жендов” № 2, БУЛСТАТ № 000695228, представлявано от Мая Андонова-Генова, директор на дирекция „УС и МТО” и упълномощен възложител, съгласно Заповед № 95-00-390/21.09.2017 г. на министъра на външните работи, и Искра Григорова-Зоровска - главен счетоводител, наричано по-долу **ВЪЗЛОЖИТЕЛ**, от една страна,

и

**………………………………….**, с адрес: ……………….., със седалище и адрес на управление: …………………………………, ЕИК/ код по Регистър БУЛСТАТ/ регистрационен номер или друг идентификационен код: ………………….. и ДДС номер: …………………., представляван/а/о от …………………………, в качеството си на ……………………………….., съгласно ………………………… (*документ или акт, от който произтичат правомощията на лицето или лицата, представляващи изпълнителя, ако е приложимо*), наричан/а/о за краткост **ИЗПЪЛНИТЕЛ**, от друга страна,

*(ВЪЗЛОЖИТЕЛЯТ и ИЗПЪЛНИТЕЛЯТ, наричани заедно „****Страните****“, а всеки от тях поотделно „****Страна****“),*

на основание чл. 20, ал. 3, т. 2 от Закона за обществените поръчки („**ЗОП**“) и утвърден от възложителя на …………….. Протокол за класиране на участниците и определяне на изпълнители на обществена поръчка с предмет: **„Доставка на офис мебели за нуждите на Министерството на външните работи”**, **Обособена позиция № 1 „Доставка и монтаж на офис мебели и столове за нуждите на Министерството на външните работи”**

се сключи настоящият договор, като страните се споразумяха за следното:

**I. ПРЕДМЕТ И СРОК НА ДОГОВОРА**

**Чл. 1.** **(1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да извърши доставка на офис мебели и столове, съгласно Приложение № 1 - Техническа спецификация на артикулите, неразделна част от настоящия договор.

**(2)** Офис мебелите по ал. 1 ще бъдат наричани по-нататък „**артикули**” или „**стоки**”.

**Чл. 2.** Настоящият договор влиза в сила от момента на неговото сключване и е със срок на изпълнение от 12 (дванадесет) месеца, до достигане на максималната му стойност или до сключване от **ВЪЗЛОЖИТЕЛЯ** на договор с такъв предмет въз основа на рамково споразумение, сключено от Централния орган за покупки съгласно Постановление на МС № 385 от 30.12.2015 г. Срокът на действие на договора е от момента на неговото сключване до изтичане на последния гаранционен срок на доставен артикул.

**ІI. КАЧЕСТВО НА СТОКИТЕ И ОПАКОВКА**

**Чл. 3.** Доставяните стоки следва да са нови, неупотребявани и да отговарят на условията и изискванията на възложителя, посочени в Приложение № 1 - Техническа спецификация на **ВЪЗЛОЖИТЕЛЯ**, Приложение № 2 – Техническо предложение и Приложение № 3 - Ценово предложение на **ИЗПЪЛНИТЕЛЯ**, представляващи неразделна част от настоящия договор.

**Чл. 4.** Документите, които доказват качеството на стоките, както и техния произход, като: сертификати за произход и качество, информационни листове, инструкции за безопасна употреба и/или друг вид документи, следва да придружават стоките при предаването им.

**Чл. 5.** **(1)** **ИЗПЪЛНИТЕЛЯТ** е длъжен да осигури опаковка на доставяните стоки, която да ги предпази от повреждане и/или унищожаване по време на транспортирането им, както и по време на тяхното съхранение в склад.

**(2)** Опаковките на стоките трябва да бъдат с ненарушена цялост. В случай че производителят е посочил инструкция за монтаж и употреба, тази инструкция трябва да бъде приложена към опаковката.

**(3)** Доставката на артикулите обхваща всички дейности по изпълнение на поръчката - товарене, разтоварване, транспортиране, монтаж и др. съпътстващи дейности до/в сградите на възложителя в гр. София и всички разходи по изпълнение на поръчката до местата на изпълнение, в т.ч.транспортни разходи, такси, мита, застраховки, спомагателни материали и др.

**(4)** Максималният срок за доставка и монтаж на заявен артикул е съгласно Приложение № 1 - Техническа спецификация.

**(5)** Артикули, доставени от **ИЗПЪЛНИТЕЛЯ** в отклонение от изискванията на договора и приложенията към него, могат да не бъдат приети от **ВЪЗЛОЖИТЕЛЯ** и същите да бъдат връщани и заменяни за сметка на **ИЗПЪЛНИТЕЛЯ**.

**ІІІ. ЦЕНА И УСЛОВИЯ НА ПЛАЩАНЕ**

**Чл. 6.** **(1)** Максималната стойност на договора е 30 000лв.(тридесет хиляди лева) без ДДС.

**(2)** Единичните цени на отделните артикули, посочени в Приложение № 3 - Ценово предложение на **ИЗПЪЛНИТЕЛЯ**,неразделна част от договора, са окончателни за срока на изпълнение на договора и не могат да бъдат увеличавани.

 **(3)** Единичните цени включват всички разходи на **ИЗПЪЛНИТЕЛЯ** за изпълнението на настоящия договор, включително разходите за опаковка, транспортни разходи, такси, мита, застраховки, товарене, разтоварване, монтаж и други до/в мястото за доставка, посочено в чл. 8.

**Чл. 7. (1)** За извършената доставка се съставя двустранен приемо-предавателен протокол, подписан от страните.

**(2**) Цената на доставените артикули се заплаща от **ВЪЗЛОЖИТЕЛЯ** в срок до 30 (тридесет) дни от подписването без забележки на двустранен приемо-предавателен протокол за извършената доставка, екземпляр на заявката на възложителя и след получаване на издадена от **ИЗПЪЛНИТЕЛЯ** фактура.

**(3) ВЪЗЛОЖИТЕЛЯТ** заплаща стойността на доставените стоки в лева, по следната банкова сметка на **ИЗПЪЛНИТЕЛЯ**:

БАНКА: ;

BIC:…………… ;

IBAN:………………..

**(4)** Плащане не се извършва, в случай че **ВЪЗЛОЖИТЕЛЯТ** е получил за **ИЗПЪЛНИТЕЛЯ** информация от Националната агенция за приходите или Агенция „Митници” за наличието на просрочени публични задължения, съгласно Решение на МС № 593/ 20.07.2016 г. В този случай плащането се извършва съгласно указанията на органите на данъчната и митническата администрация.

**[Чл. …….** *(ако е приложимо)* Разплащане с подизпълнители

**(1)** Когато частта от поръчката, която се изпълнява от подизпълнител, може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ**, **ВЪЗЛОЖИТЕЛЯТ** заплаща възнаграждение за тази част директно на подизпълнителя.

**(2)** Разплащанията по ал. 1 се осъществяват въз основа на искане, отправено от подизпълнителя до **ВЪЗЛОЖИТЕЛЯ** чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ** в 15-дневен срок от получаването му.

**(3)** Към искането по ал. 2 **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими.

**(4)** **ВЪЗЛОЖИТЕЛЯТ** има право да откаже плащане по ал. 2, когато искането за плащане е оспорено, до момента на отстраняване на причината за отказа.**]**

**ІV. МЯСТО И СРОКОВЕ НА ДОСТАВКА**

**Чл. 8.** Артикулите, предмет на доставка по този договор, се доставят на следните адреси на **ВЪЗЛОЖИТЕЛЯ**:гр. София 1113, ул. „Александър Жендов” № 2 и ул. „Алфред Нобел” № 2.

**Чл. 9.** Срокът за доставка и монтаж на артикулите е до 5 (пет) работни дни от подаване на заявка.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 10.** **ВЪЗЛОЖИТЕЛЯТ** има право:

1. да изисква от **ИЗПЪЛНИТЕЛЯ** да изпълни възложената доставка качествено и в срок, без отклонение от договореното и без недостатъци;

2. в случаите, в които отстраняването на дефектите е невъзможно или доставката е непълна, да изисква от **ИЗПЪЛНИТЕЛЯ,** замяната на некачествената, непълна или дефектна доставка по реда и в сроковете, определени в този договор;

3. да изисква от ИЗПЪЛНИТЕЛЯ да отстрани за своя сметка всички фабрични или производствени дефекти в срок до 7 (седем) работни дни;

4. по всяко време на изпълнение на настоящия договор да осъществява текущ контрол и проверки относно качеството на доставяните стоки, етапа на изпълнение на доставките и други, без с това да пречи на оперативната дейност на **ИЗПЪЛНИТЕЛЯ**.

5. да не приеме и върне на **ИЗПЪЛНИТЕЛЯ** артикули, неотговарящи на някои от посочените от **ВЪЗЛОЖИТЕЛЯ** изисквания.

**Чл. 11.** **ВЪЗЛОЖИТЕЛЯТ** е длъжен:

1. да заплаща на **ИЗПЪЛНИТЕЛЯ** стойността на доставените му от **ИЗПЪЛНИТЕЛЯ** артикули по реда и при условията на настоящия договор;

2. да приеме доставените му от **ИЗПЪЛНИТЕЛЯ** артикули по реда и при условията на настоящия договор.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 12.** **ИЗПЪЛНИТЕЛЯТ** има право:

1. да получи цената на доставените артикули по реда и при условията на настоящия договор;

2. да изисква от **ВЪЗЛОЖИТЕЛЯ** информация и съдействие, необходими му за качественото извършване на доставките по чл. 1.

**Чл. 13. ИЗПЪЛНИТЕЛЯТ** се задължава:

1. да достави стоки, които съответстват по количество, качество, описание, модел, цвят и т.н. и опаковка на посоченото в настоящия договор и в приложенията към него;

2. да достави стоки, които да съответстват на описанието на артикулите, съдържащо се в Техническата спецификация (Приложение № 1), Техническото предложение (Приложение № 2) и Ценовото предложение (Приложение № 3);

 3. да осъществява доставките до мястото/местата по чл. 8 за своя сметка;

4. да ремонтира или подмени доставен от него дефектирал/повреден артикул, в случай че дефектът не е причинен вследствие на неправилна експлоатация и съответният артикул е в гаранционен срок.

5. да отстранява за своя сметка допуснатите недостатъци, грешки и установени дефекти в процеса на изпълнението на договора в сроковете по чл. 21;

6. да замени за своя сметка артикули, неотговарящи на изискванията съгласно настоящия договор, когато поправката им е невъзможна;

7. да предостави необходимата техническа документация към артикулите, когато такава се предоставя от производителя;

8. да предостави достъп до документите, свързани с изпълнението на настоящия договор, на упълномощените представители на **ВЪЗЛОЖИТЕЛЯ**;

**[**9. *(ако е приложимо)* **ИЗПЪЛНИТЕЛЯТ** се задължава да сключи договор/договори за подизпълнение с посочените в офертата му подизпълнители в срок от 7 (седем) дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител **ИЗПЪЛНИТЕЛЯТ** изпраща копие на договора или на допълнителното споразумение на **ВЪЗЛОЖИТЕЛЯ** заедно с доказателства, че са изпълнени условията по чл. 66, ал. 2 и 11 ЗОП.**]**

**VІІ. УВЕДОМЛЕНИЯ МЕЖДУ СТРАНИТЕ. ЛИЦА ЗА КОНТАКТ.**

**Чл. 14.** Уведомленията между страните, в това число и заявките за доставка, се извършват в писмена форма.

**Чл. 15.** Отговорните лица за изпълнение на дейностите по този договор са, както следва:

1. За **ВЪЗЛОЖИТЕЛЯ**: Име, длъжност, телефон, факс, e-mail, адрес:

1. За **ИЗПЪЛНИТЕЛЯ**: Име, длъжност, телефон, факс, e-mail, адрес:

**VІІІ. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 16.** **(1)** При подписване на договора **ИЗПЪЛНИТЕЛЯТ** предоставя гаранция за изпълнение в размер на 600 лв. (шестстотин лева или 2 % (два процента) от максималната стойност на договора без ДДС).

**(2)** При представяне на банкова гаранция, същата трябва да бъде безусловна, неотменяема, да съдържа задължение на банката – гарант да извърши плащане при първо писмено искане от **ВЪЗЛОЖИТЕЛЯ**, деклариращ**,** че е налице неизпълнение на задължение на **ИЗПЪЛНИТЕЛЯ** или друго основание за задържане на гаранцията за изпълнение на този договор,и да има срок на валидност най-малко 30 дни след изтичане на последния гаранционен срок.

**(3)** Когато като гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, издадена в полза на **ВЪЗЛОЖИТЕЛЯ**,в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да обезпечава изпълнението на този Договор чрез покритие на отговорността на **ИЗПЪЛНИТЕЛЯ** ида бъде със срок на валидност за целия срок на действие на Договора плюс 30 (тридесет) дни след изтичане на последния гаранционен срок.

**(4)** При точно и пълно изпълнение на договора гаранцията за изпълнение се освобождава (възстановява) в пълен размер в рамките на 30 (тридесет) дни след изтичане на последния гаранционен срок.

### (5) ВЪЗЛОЖИТЕЛЯТ може да се удовлетвори от гаранцията в случаите, когато в негова полза е възникнало вземане от забава или неизпълнение на задълженията на ИЗПЪЛНИТЕЛЯ.

**(6)** **ВЪЗЛОЖИТЕЛЯТ** има право да задържи гаранцията за изпълнение,ако в хода на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и спорът е отнесен за решаване пред компетентния български съд.

**Чл. 17.** **(1)** Банковите разходи по откриването и обслужването на банковата гаранция по чл. 16, ал. 2, таксите и други плащания по нея, банковите преводи, комисионните, поддържането на гаранцията за изпълнение във формата на банкова гаранция за целия период на валидността ѝ, както и по усвояването на средства от страна на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**(2)** Разходите по сключването на застрахователен договор като гаранция за изпълнение по чл. 16, ал. 3 и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ.**

**ІХ. ПРЕДАВАНЕ И ПРИЕМАНЕ НА СТОКИТЕ**

**Чл. 18.** Предаването и приемането на доставката на мястото/местата по чл. 8 се извършва с подписване без забележки на двустранен приемо-предавателен протокол. В протокола трябва да бъдат посочени видът, количеството и цената на доставените артикули. Доставките се извършват в рамките на работното време на **ВЪЗЛОЖИТЕЛЯ**.

**[**(*ако е приложимо)***(2)** Когато **ИЗПЪЛНИТЕЛЯТ** е сключил договор/договори за подизпълнение, работата на подизпълнителите се приема от **ВЪЗЛОЖИТЕЛЯ** в присъствието на **ИЗПЪЛНИТЕЛЯ** и подизпълнителя по реда и при условията на настоящия Договор, приложими към **ИЗПЪЛНИТЕЛЯ.]**

**X. ГАРАНЦИОННИ СРОКОВЕ. РЕКЛАМАЦИИ.**

**Чл. 19.** Гаранционният срок на всеки доставен по настоящия договор артикул е ........................ месеца *(не по-кратък от 24 (двадесет и четири) месеца, посочва се в съответствие с посоченото в Техническото предложение на* ***ИЗПЪЛНИТЕЛЯ****)*.

**Чл. 20.** **(1)** Гаранционните срокове започват да текат от датата на подписването на приемо-предавателния протокол съгласно чл. 18.

**(2)** При извършване на ремонт на дефектирали мебели, подменената или ремонтираната част има гаранционен срок в размер на остатъчния срок на гаранцията на дефектиралия артикул, като не може да бъде по-кратък от 6 месеца от датата, на която възложителят е приел резултатите от ремонта.

**Чл. 21.** В случай че се установят скрити недостатъци и/или дефекти, за които **ИЗПЪЛНИТЕЛЯТ** е бил уведомен, същият е длъжен да ги отстрани или в 7-дневен срок замени стоките с нови със същите или по-добри характеристики, ако недостатъкът ги прави негодни за използване по предназначение.

**Чл. 22.** Всички разходи, свързани с подмяната, транспорта и други на некачествени или дефектни стоки през времето на гаранционния срок са за сметка на **ИЗПЪЛНИТЕЛЯ**.

**ХІ. НЕУСТОЙКИ И ОБЕЗЩЕТЕНИЯ**

**Чл. 23.** Ако **ИЗПЪЛНИТЕЛЯТ** не изпълни възложената доставка или част от нея, или изискванията за нея съгласно договора в установения по договора срок, същият дължи на **ВЪЗЛОЖИТЕЛЯ** неустойка в размер на 2% (два процента) от стойността на дължимата доставка без ДДС, но не повече от 10% (десет процента) от максималната стойност на договора без ДДС.

**Чл. 24.** При забава на доставката, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,5% (нула цяло и пет процента) от стойността на дължимата доставка без ДДС за всеки просрочен ден, но не повече от 10% (десет процента) от максималната стойност на договора без ДДС.

**Чл. 25.** При забава в плащането **ВЪЗЛОЖИТЕЛЯТ** дължи неустойка в размер на 0,05% (нула цяло и пет стотни процента) от дължимата сума за всеки ден закъснение, но не повече от 3% (три процента) от максималната стойност на договора без ДДС.

**Чл. 26. ВЪЗЛОЖИТЕЛЯТ** има право да прихване дължимите обезщетения и неустойки от сумите дължими на **ИЗПЪЛНИТЕЛЯ** за доставените артикули или от гаранцията за изпълнение.

**XII. ПРЕКРАТЯВАНЕ НА ДОГОВОРА**

**Чл. 27. (1)** При системно неизпълнение на задълженията по договора, **ВЪЗЛОЖИТЕЛЯТ** има право да прекрати едностранно настоящия договор с четиринадесетдневно писмено предизвестие. Под „системно” се разбират три и повече пъти.

**(2)** **ВЪЗЛОЖИТЕЛЯТ** може да прекрати настоящия договор без предизвестие, в случай че **ИЗПЪЛНИТЕЛЯТ** по каквато и да е причина бъде лишен от правото да упражнява дейността си съгласно законодателството на държавата, в която е извършено нарушението.

**(3)** **ВЪЗЛОЖИТЕЛЯТ** може да прекрати настоящия договор с **ИЗПЪЛНИТЕЛЯ** при установен конфликт на интереси - с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ.**

**(4)** **ВЪЗЛОЖИТЕЛЯТ** може да прекрати настоящия договор с едномесечно писмено предизвестие, когато установи, че няма икономическа изгода от него.

**Чл. 28.** При прекратяване на договора по настоящия раздел, **ВЪЗЛОЖИТЕЛЯТ** не дължи неустойки, лихви, пропуснати ползи или други обезщетения на **ИЗПЪЛНИТЕЛЯ.**

**Чл. 29.** **ВЪЗЛОЖИТЕЛЯТ** прекратява настоящия договор при изтичане на срока за изпълнението му или при достигане на неговата максимална стойност, или при сключване от **ВЪЗЛОЖИТЕЛЯ** на договор с такъв предмет въз основа на рамково споразумение, сключено от Централния орган за покупки съгласно Постановление на МС № 385 от 30.12.2015 г.

**XIII. ДРУГИ УСЛОВИЯ**

**Чл. 30.** Страните ще решават споровете, възникнали при или по повод изпълнението на настоящия договор по взаимно съгласие, а при непостигане на съгласие спорът ще се отнася за решаване пред компетентния съд на територията на Република България по реда на Гражданския процесуален кодекс.

**Чл. 31.** Настоящият договор се подписа в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**Чл. 32.** Неразделна част от настоящия Договор са следните приложения:

1. Приложение № 1 – Техническа спецификация;
2. Приложение № 2 – Техническо предложение на **ИЗПЪЛНИТЕЛЯ** с приложения към него цветен каталог със снимки на предложените артикули;
3. Приложение № 3 – Ценово предложение на **ИЗПЪЛНИТЕЛЯ** с Приложение № 3.1.1 към него.

**ВЪЗЛОЖИТЕЛ: ИЗПЪЛНИТЕЛ:**